Pitch Perfect
<s>Pitch Perfect () je američka muzička filmska komedija snimljena 2012. godine u režiji Jasona Moorea.</s><s>Scenario Kay Cannon je inspiriran knjigom Pitch Perfect: The Quest for Collegiate A Capella Glory Mickeya Rapkina koja se bavila natjecanjima studentskih pjevačkih zborova u SAD.</s><s>Radnja prikazuje napore fiktivne studentske pjevačke grupe da pobijedi na nacionalnom natjecanju, a nominalna protagonistica (čiji lik tumači Anna Kendrick) je buntovna i neprilagođena brucošica koja joj se pridružila.</s><s>Pitch Perfect je dobio uglavnom dobre kritike, ali i iznenađujuće dobru gledanost, postavši jednim od komercijalno najuspješnijih muzičkih filmova decenije.</s><s>Tri godine kasnije je snimljen nastavak pod naslovom Pitch Perfect 2 koji je postigao još veći uspjeh.</s>

<s>U Hrvatskoj je prikazan pod naslovom Na putu do zvijezda, a u Srbiji pod naslovom Savršeni korak.</s>

<s>Radnja</s>

<s>U finalu studentskog nacionalnog a cappella natjecanja, ženska a cappella grupa Barden Bellas bude osramoćena.</s><s>Četiri mjeseca kasnije, pomalo buntovna brucošica Beca Mitchell (Anna Kendrick) dolazi na sveučilište Barden.</s><s>Iako joj studiranje uopće nije želja, došla je na inzistiranje svog oca koji je profesor na istom sveučilištu.</s><s>Nakon što je otac primjetio da Beca ne ide na nastavu i da se nije uklopila u studentski život, predlaže joj dogovor: ako se pridruži nekoj od studentskih organizacija, te ako i nakon godinu dana bude sanjala o odlasku u Los Angeles i karijeri glazbenog DJ-a, on će joj pomoći i platiti preseljenje.</s><s>Beca pristaje.</s><s>Pridružila se ženskoj a cappella grupi Barden Bellas.</s><s>Zbog svog karaktera, upadala je u sukobe sa voditeljicom sastava, Aubrey, koja ne želi odstupati od onoga što je zacrtala.</s><s>Dok Beca predlaže da bi trebalo pokušati drukčiji pristup, Aubrey inzistira na tradicionalnom repertoaru kojeg su oduvijek imale.</s><s>Drugi brucoš, Jesse, pridružio se ljutim protivnicima, muškoj a cappella grupi istog sveučilišta, Treblemakers.</s>

<s>Radnja filma prati žensku i mušku a cappela grupu (Barden Bellas i Treblemakers) u njihovom međusobnom nadmetanju i usponu do finala natjecanja.</s><s>Paralelno s time prati odnos između Jessea i Bece.</s><s>Jesse pokušava osvojiti Becu, no ona ga odbija.</s><s>Film je prožet humorom, ponekad i vulgarnim, a posebno je začinjen dosjetkama Fat Amy (Rebel Wilson).</s><s>A cappella sastavi izvode mashup brojnih glazbenih hitova.</s>

<s>Glumci</s>

<s>Anna Kendrick kao Beca Mitchell
 Skylar Astin kao Jesse Swanson
 Ben Platt kao Benji Applebaum
 Brittany Snow kao Chloe Beale
 Anna Camp kao Aubrey Posen
 Rebel Wilson kao Patricia "Fat Amy"
 Alexis Knapp kao Stacie Conrad
 Ester Dean kao Cynthia-Rose Adams
 Hana Mae Lee kao Lilly Onakuramara
 Adam DeVine kao Bumper Allen
 Utkarsh Ambudkar kao Donald
 John Michael Higgins kao John Smith
 Elizabeth Banks kao Gail Abernathy-McKadden</s>

<s>Izvori</s>

<s>Vanjske poveznice</s>

<s>Službena stranica filma</s>

<s>Američki filmovi
Filmske komedije
Filmski mjuzikli
Authority control 2</s>

